EXPEDIENTE URBANÍSTICO DE RECUPERACIÓN DE CAMIÑO TOUTIZAL, OUTEIRO (SANTA CRISTINA DE LA RAMALLOSA) TERMO MUNICIPAL DE BAIONA.
ADMINISTRACIÓN LOCAL — Municipal — Baiona (Outros documentos, notificacións e informacións públicas, 11/08/2022)

SITUACIÓN: CAMIÑO TOUTIZAL – LUGAR OUTEIRO – SANTA CRISTINA DE RAMALLOSA – BAIONA. EXPEDIENTE: 1796/2022. Levando a puro e debido efecto o ordenado no Decreto nº 2022-1322 ditado por este Alcalde – Presidente do Concello de Baiona en data 28 de xullo de 2022, e ao abeiro do disposto no artigo 45 da Lei 39/2015, do 1 de outubro, do procedemento administrativo común das Administracións Públicas, por ser os seus destinatarios, ao día da data, unha pluralidade indeterminada de persoas, de seguido se procede á publicación da parte dispositiva do devandito Decreto: “”””PRIMEIRO.- Acordar a iniciación de procedemento de recuperación de oficio da posesión do denominado Camiño Toutizal, sito en lugar Outeiro, Santa Cristina de Ramallosa – Baiona, incluído co número de orde 168 no Inventario de Bens Municipais, Epígrafe de Bens Inmobles, Grupo C Vías Públicas, aprobado polo Concello – Pleno en sesión ordinaria celebrada o 5 de agosto de 2010, pola colocación de dos portalóns de peche no seu trazado, de conformidade cos informes municipais que se reproducen nesta Resolución. SEGUNDO.- Ao abeiro do disposto no artigo 45 da Lei 39/2015, do 1 de outubro, do Procedemento Administrativo Comúns das Administracións Públicas (LPC), acordar a publicación desta Resolución no Boletín Oficial da provincia de Pontevedra, así como no taboleiro de anuncios do Concello de Baiona e no portal de transparencia, a fin de que no prazo de 10 días os interesados poidan formular alegacións e presentar a documentación que ao seu dereito corresponda. TERCEIRO.- Sen prexuízo do ordenado no apartado anterior, notificar persoalmente a presente Resolución aos titulares catastrais das parcelas que dan fronte ao Camiño Toutizal entre a rúa Outeiro e o Camiño dúas Canas, así como a Dª. Manuela Domínguez Blanco, aos efectos da presentación no prazo de dez días, das alegacións e documentos que ao seu dereito correspondan. CUARTO.- Poner en coñecemento dos interesados que non cabe fronte á presente Resolución recurso algún, por tratarse dunha resolución de mero trámite, e sen prexuízo das alegacións ás que teñen dereito no prazo de dez días. QUINTO.- Solicitar informe á Tesourería do Concello de Baiona, así como á Deputación Provincial de Pontevedra, a través do ORAL, e á Axencia Tributaria de Galicia (ATRIGA), a fin de que, por quen corresponda, se emita informe á vista da documentación que obre no seu poder, no que identifique quen son as persoas que son “herdeiros de Manuel Abraham Panayotova Sahun” ou “herdeiros de Roman Francisco Irma Cecilia Gomez Bravo Buica”, así como os que son “herdeiros de Rodrigo Alonso Ricardo Luis Ginto Braquehais””””. Fronte a esta Resolución non cabe Recurso algún por tratarse dunha Resolución de mero trámite, e sen prexuízo das alegacións que os interesados/as poidan formular no prazo de 10 días. O Alcalde – Presidente do Concello de Baiona. Petrana Rondon Vivo. BAIONA, NA DATA SINALADA NA MARXE DESTE DOCUMENTO ASINADO DIXITALMENTE.